Ji Chang-wook

Dži Čanvukas (, g. 1987 m. liepos 5 d.) – Pietų Korėjos aktorius, dainininkas. Ji Chang-wook išgarsėjo suvaidinęs pagrindinį vaidmenį korėjiečių dramos seriale „Vėl šypsokis“ (, 2010–2011 m.). Dar didesnio pasisekimo sulaukė jo vaidmenys dramose „Gydytojas" (, 2014–2015 m.), „The K2“ (, 2016 m.), „Suspicious Partner" (, 2017 m.) bei kriminaliniame veiksmo filme „Sufabrikuotas miestas“ (, 2017 m.).

Karjera 

Ji Chag-wook pradėjo savo karjerą miuzikluose. Jo debiutas televizijoje buvo vaidmuo 2006 m. metais išleistame filme „Days…“. 2008 m. gavo nedidelę rolę dramoje „You Stole My Heart“ bei vaidmenį filme „Sleeping Beauty“.

2010 m. aktorius gavo jauniausio sūnaus rolę dramoje „My Too Perfect Sons“. Ši savaitgalio šeimos drama pasiekė 43 % žiūrimumo rekordą. Tais pačiai metais aktorius gavo antraplanio personažo vaidmenį veiksmo-komedijos dramoje „Hero“. Kiek vėliau jam atiteko pagrindinio personažo vaidmuo 159 serijų dramoje „Smile Again“. Kadangi personažas buvo greitojo čiuožimo trumpuoju taku čiuožėjas, aktoriui teko kasdien treniruotis po keturias–penkias valandas. Ši drama sulaukė didžiulio pasisekimo ir reitingų lentelėje išlaikė pirmą vietą net penkiolika savaičių. Už vaidmenį aktorius gavo savo pirmąjį „KBS Drama Awards“ apdovanojimą.

2011 m. Ji Chang-wook gavo Baek Dong-soo vaidmenį istorinėje veiksmo dramoje „Warrior Baek Dong-soo“. Filmas pastatytas remiantis komiksų knyga. Jis pasakoja istoriją apie karį Baek Dong-soo ir jo gyvenimo sunkumus siekiant tapti karžygiu bei tautos didvyriu. Filmas sulaukė didžiulio pasisekimo bei gavo daugybę apdovanojimų. Tais pačiais metais, aktorius gavo pagrindinį vaidmenį dramoje „Bachelor’s Vegetable Store“. Ji buvo paremta tikra Lee Young-seok istorija ir pasakojo, kaip 1998 m. jis pavertė savo daržovių parduotuvę į po visą šalį paplitusį 33 parduotuvių tinklą.

2012 m. vaidino melodramoje „Five Fingers“, kurioje gavo savo pirmąją piktadario rolę. Šioje dramoje aktorius vaidino pianistą, pavydėjusį vyresnio brolio muzikinio talento.

2013–2014 m. vaidino XVI a. Juan dinastijos imperatorių Toghon Temür istorinėje dramoje „Empress Ki“. Drama susilaukė pripažinimo
visoje Pietų Korėjoje ir turėjo vidutinį 35,12 % žiūrimumo reitingą.

2014 m. gruodį – 2015 m. vasarį aktorius vaidino dramoje „Healer“. Šioje dramoje aktorius vaidino du visiškai skirtingus personažus: Park Bong-soo – kuklų, jautrų ir jauną žurnalistą, bei drąsų, teisingumo bei keršto siekiantį herojų pseudonimu Healer (). Šis filmas išpopuliarino Ji Chang-wook Kinijoje ir kitose Azijos šalyse. Netrukus jis gavo vaidmenis kinų dramose „The Whirlwind Girl 2“ (2015 m.) ir „Mr Right“.

2016 m. metais aktorius veiksmo dramoje „The K2“ vaidino asmens sargybinį, pamilusį žmonių bijančią merginą. Filmas susilaukė didžiulio pasisekimo. 2016 m. gruodį Ji Chang-wook gavo vaidmenį trumpoje internetinėje dramoje „First Seven Kisses“.

2017 m. aktorius gavo vaidmenį filme „Fabricated City“. Šiame filme jis vaidino kompiuterinių žaidimų mėgėją, neteisingai apkaltintą žmogžudyste. Šiek tiek vėliau tais pačiais metais Ji Chang-wook suvaidino dramoje „Suspicious Partner“.

2019 m. metais po karinės tarnybos Ji Chang-wook gavo vaidmenį dramoje „Melting Me Softly“.

Asmeninis gyvenimas 

Ji Chang-wook gimė 1987 m. liepos 5 d. Anjange, Kiongi provincijoje, Pietų Korėjoje. Aktorius neteko tėčio dar besimokydamas pradinėje mokykloje ir buvo užaugintas vienišos mamos. Būdamas moksleiviu, Ji Chang-wook norėjo tapti inžinieriumi, tačiau pabaigęs mokyklą nusprendė prieš mamos valią tapti aktoriumi.

2017 m. rugpjūčio 14 d. Ji Chang-wook pradėjo dvejų metų privalomąją karinę tarnybą. Už savo tarnybą ir gerus rezultatus, aktorius gavo apdovanojimą. Tarnaudamas aktorius gavo būrio vado pareigas, vėliau ir seržanto laipsnį. Karinė tarnyba baigėsi 2019 m. balandžio 5 d.

Filmografija

Filmai

Serialai

Internetiniai filmai

Muzikiniai klipai

Miuziklai

Diskografija

Apdovanojimai ir nominacijos

Šaltiniai 

Pietų Korėjos asmenybės
Aktoriai